Kačho druskopelkė

Kačho druskopelkė arba Kačho Ranas (, ) – didelė druskopelkių sritis vakarų Indijoje (Gudžarate, Kačho krašte) ir pietų Pakistane (Sindhe). Driekiasi į pietryčius nuo Indo deltos, tarp Taro dykumos šiaurėje ir Kačho įlankos pietuose. Sudaro dvi dalys: Didžioji Kačho druskopelkė ir Mažoji Kačho druskopelkė. Ilgis virš 300 km, plotis iki 80 km. Plotas – 27 454 km².

Būdinga plokščia žemuma, padengta juodu dumblu ir druskos išplovomis. Vietomis iškilę atlikuonys, siekiantys 465 m aukštį. Vasaros musono metu Kačho druskopelkę užlieja link Arabijos jūros tekančios upės (Lunė, Kharodas, Vakarų Banasas, Sarasvatė).

Vyrauja dykumų kraštovaizdžiai, vietomis krūmynai, mangrovės. Kačho druskopelkėje sutinkami reti Indijos laukiniai asilai, indinės gazelės, mėlynosios antilopės, elniaožės gazelės, vilkai, dryžuotosios hienos, afroazinės katės, karakalai.„Rann of Kutch seasonal salt marsh“. Terrestrial Ecoregions. World Wildlife Fund.

 Šaltiniai 

Kategorija:Indijos geografija
Kategorija:Pakistano geografija